  Майя Бывальцева 12-тӥ инвожое Ижысь Кызьпу арамаын сяме пырем «Ижкар Гербер» шулдыръяськон ортчоз. Берло нуналозь вӧсям ӝукен куноятон пумысен бадӟым юан вал, но ужпум сэрттэмын-пертчемын – ӝук луоз. Со сярысь ивортодэтъя «Удмуртия» агентстволэн редакторезлы «Удмурт Кенеш» огазеяськонлэн тӧроезлэн воштӥсез Елена Ленцова вераз. Ужпум Роспотребнадзорлэн пандемиен сэрен сюбегатонъёсыныз герӟаськемын вал. Инмарлы тау, ӝук лэзизы пӧзьтыны. Вӧсялом, сюдом Елена Ленцова, «Удмурт Кенеш» огазеяськонлэн тӧроезлэн воштӥсезШулдыръяськонын йӧскалык дӥськутэз возьматон, нылпиослы шудон интыос, Йӧскалык лыдӟетъюртлэн, Кузебай Герд нимо йӧскалык музейлэн, Йӧскалык прессалэн юртэзлэн площадкаоссы ужалозы. Пичи сцена вылын нырысь ик егит артистъёс быгатонлыкъёссэс возьматозы, бадӟымаз – арлыдоосгес, собере воштӥськозы. Елена Ленцовлэн верамезъя, концертэ Ижкарысь, Воткаысь но куд-ог гурт ёросъёсысь коллективъёс пыриськозы. Озьы ик задор кырӟанъёссэс «Шулдыр ӝыт» ансамбль кузьмалоз. Кӧтэз тырыны пӧсь гурын пыжем перепечен но табанен луоз. Нош шашлыкез веръяны уз кылды – усьтэм тыл вылын пӧраны уг яра. Гуръёс, перепечьёс, табаньёс – ваньмыз лэземын, со как раз ворсам тыл. Но шашлык лэсьтыны ӧз лэзелэ, малы ке шуоно МЧС ласянь вань сыӵе бадӟым куронъёс Елена Ленцова, «Удмурт Кенеш» огазеяськонлэн тӧроезлэн воштӥсезШулдыръяськон 18 часозь кыстӥськоз. Тодэ вайытом, 12-тӥ инвожое Ижын Россилэсь но Карлэсь нуналзэс пусъёзы. Удмуртилэн шоркараз улӥсьёсты но куноосты Сергей Лазарев ӟечкылалоз.   Ватсалом, Гербер элькун шулдыръяськон Вавож ёросын 26-тӥ инвожое ортчоз.   Тегъёс: Лулчеберет Ижкар Удмуртия Гербер удмуртъёс  